Diari Oficial de la Generalitat Valenciana


Sumari del DOGV 7098, del 28-08-2013 (2013/8522)

RESOLUCIÓ de 12 d'agost de 2013, de la Conselleria d'Educació, Cultura i Esport, per la qual es modifica l'autorització al centre privat d'Educació Secundària San José Obrero, d'Orihuela-Raiguero de Bonanza.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7098

Data del DOGV
:   28-08-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/8522


Data del document
:   12-08-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 12 d'agost de 2013, de la Conselleria d'Educació, Cultura i Esport, per la qual es modifica l'autorització al centre privat d'Educació Secundària San José Obrero, d'Orihuela-Raiguero de Bonanza. [2013/8522]  
L'expedient ha sigut iniciat a instància del representant de la titularitat del centre privat d'Educació Secundària San José Obrero, d'Orihuela-Raiguero de Bonanza, número de codi 38588658, que sol·licita la modificació de l'autorització per adaptació dels cicles formatius autoritzats de grau mitjà a la normativa vigent.  
La Direcció General de Centres i Personal Docent va emetre un informe favorable el 22 de maig de 2013, i posterior correcció d'errors de 22 de juliol de 2013, respecte a l'adequació de les instal·lacions proposades, quant a espais educatius, d'acord amb la normativa aplicable.   
  
L'expedient ha sigut tramitat per la direcció territorial competent en matèria educativa, i inclou l'informe favorable de la Unitat Tècnica de Construccions.  
Vista la Llei Orgànica 8/1985, de 3 de juliol (BOE 04.07.1985), Reguladora del Dret a l'Educació; la Llei Orgànica 2/2006, de 3 de maig (BOE 04.05.2006), d'Educació; el Reial Decret 132/2010, de 12 de febrer (BOE 12.03.2010), pel qual s'establixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària; i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
Vista la proposta del director general de Centres i Personal Docent, de data 12 d'agost de 2013, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
  
Primer  
Modificar l'autorització del centre que a continuació s'indica en els termes que s'especifiquen:  
Codi: 08924690.  
Denominació genèrica del centre: centre privat d'Educació Secundària.   
Denominació específica del centre: San José Obrero.  
Titular: Bisbat d'Orihuela-Alacant.  
Domicili: c/ Puertas de Murcia, núm. 78.  
Localitat: Orihuela-Raiguero de Bonanza (03292).  
Província: Alacant.  
Modificació de l'autorització per adaptació dels cicles formatius autoritzats de grau mitjà a la normativa vigent, de manera que el centre queda configurat, en la seua totalitat, amb la composició següent:  
  
8 unitats d'Educació Secundària Obligatòria, amb 224 llocs escolars.  
Cicles formatius de grau mitjà:  
Família d'Imatge Personal.  
- 1 cicle (1r i 2n curs) de Perruqueria i Cosmètica Capil·lar (codi ensenyança: 13001091548), amb 30 llocs escolars per curs.  
Família de Fusta, Moble i Suro.  
- 1 cicle (1r i 2n curs) d'Instal·lació i Moblament (codi ensenyança: 56075654355), amb 20 llocs escolars per curs.  
Família de Transport i Manteniment de Vehicles.  
- 1 cicle (1r i 2n curs) d'Electromecànica de Vehicles Automòbils (codi ensenyança: 47467453974), amb 30 llocs escolars per curs.  
  
  
Segon  
Quant a la modificació de convenis o concerts educatius subscrits amb el centre, caldrà ajustar-se al que disposa l'article 35 de l'Orde 7/2013, de 30 de gener, de la Conselleria d'Educació, Cultura i Esport, per la qual s'establix el procediment a seguir pels centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació, i s'aproven els models de documents administratius en què s'han de formalitzar els esmentats convenis o concerts (DOCV 6955, 31.01.2013).  
  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta, no obstant això, els seus efectes acadèmics s'entenen referits al pròxim curs escolar.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
  
València, 12 d'agost de 2013.- La consellera d'Educació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Formació: Rafael Carbonell Peris.